Μπράνκο Ρόλιτς

Ο Μπράνκο Ρόλιτς είναι Σέρβος πρώην διεθνής πετοσφαιριστής, ο οποίος γεννήθηκε στην Μιτρόβιτσα του Κοσόβου στις 28 Σεπτεμβρίου 1981 και αγωνιζόταν ως ακραίος.

Καριέρα 
Ο Ρόλιτς ξεκίνησε την καριέρα του από την Βοϊβοντίνα, με την οποία αγωνίστηκε από το 2000 ως το 2006. Με την ομάδα του Νόβι Σαντ κατέκτησε το πρωτάθλημα Σερβίας και Μαυροβουνίου το 2004, όπως και το κύπελλο της χώρας για τρεις συνεχόμενες χρονιές, από το 2004 ως το 2006, φορώντας το περιβραχιόνιο του αρχηγού της ομάδας.

Την επόμενη σεζόν μεταγράφηκε στην τουρκική Χαλκμπάνκ και το καλοκαίρι του 2007 υπέγραψε στον Άρη, κατακτώντας με τους "κίτρινους" την έβδομη θέση του ελληνικού πρωταθλήματος.

Επέστρεψε στην Τουρκία και την Πόλις Ακαντέμισι για την σεζόν 2008-09, ενώ αποτέλεσε κομμάτι της σύνθεσης της Λαμίας από το 2009 ως το 2011, κατακτώντας την τέταρτη θέση του πρωταθλήματος στην πρώτη του χρονιά.

Μετά από ένα σύντομο πέρασμα από το Κατάρ, επέστρεψε στην Βοϊβοντίνα, όπου παρέμεινε μέχρι το καλοκαίρι του 2013. Για το πρώτο μισό της σεζόν 2013-14, φόρεσε και πάλι την φανέλα του Άρη, ολοκληρώνοντας την καριέρα του.

Υπήρξε διεθνής με την εθνική ομάδα της Σερβίας, για την οποία αγωνίστηκε σε 32 αγώνες.

Παραπομπές

Πηγές 
 ROLJIC BRANKO - Greekvolley.com 
 Branko Roljic - VOLLEY TREND - Sport agency

Σέρβοι πετοσφαιριστές
Πετοσφαιριστές Άρη